વેલ, શું ખરેખર તમને લાગે છે કે ઈમોશનલ થવામાં મજા નથી ? અને આ દુનિયા સ્વાર્થીઓથી ભરેલી છે. તમને મળતી દરેક વ્યક્તિ તમારામાં કોઈ મતલબ જ શોધે છે ? આવી તે કેવી આજની ફ્રેન્ડશિપ ? પહેલાંના વખતમાં અડોશીપડોશી એકબીજાને મદદરૂપ થતા. સુખ-દુઃખમાં સાથ આપતા. ઉપરાંત, મિત્રોની વાત કરીએ તો એ તો એવા હોય કે રાતે બે વાગે પણ કારણ પૂછયા વગર તમારી પડખે ઊભા રહે. તમે એમની સાથે કશું પણ શૅર કરી શકો અને કંઈ પણ માગી શકો. કારણ ન હોય તો પણ મળી શકો અને હક જતાવી શકો.